Diari Oficial de la Generalitat Valenciana


Sumari del DOGV 5294, del 04-07-2006 (2006/7139)

ORDE de 10 de maig de 2006, de la Conselleria de Cultura, Educació i Esport, per la qual s'acorda l'extinció de l'autorització per cessament d'activitats docents del centre docent privat .Santa Teresita., d'Elx (Alacant).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5294

Data del DOGV
:   04-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7139


Data del document
:   10-06-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Elx
    * cessament d'activitat
    * educació preescolar
    * ensenyament privat
    * centre d'ensenyament

ORDE de 10 de maig de 2006, de la Conselleria de Cultura, Educació i Esport, per la qual s'acorda l'extinció de l'autorització per cessament d'activitats docents del centre docent privat .Santa Teresita., d'Elx (Alacant). [2006/7139]  
L'expedient en el qual es proposa l'extinció de l'autorització per cessament d'activitats del centre docent privat .Santa Teresita., d'Elx (Alacant), va ser iniciat d'ofici per la Direcció General d'Ensenyament.  
L'expedient ha sigut tramitat per la Direcció Territorial de Cultura, Educació i Esport d'Alacant, s'hi ha unit la documentació exigida i hi consta l'informe corresponent de la Inspecció Educativa.  
Segons l'informe de la Inspecció Educativa el centre ha deixat d'impartir els ensenyaments de Preescolar (Pàrvuls), per als quals estava autoritzat per Orde del Ministeri d'Educació i Ciència de 21 d'abril de 1975 (BOE de 14.06.75).  
S'ha concedit a l'interessat un termini d'audiència en compliment de l'article 16.1 del Reial Decret 332/1992.  
El cessament d'activitats docents del centre no comporta cap greu perjuí per a l'interés públic.  
Vists la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 10/2002, de 23 de desembre, de Qualitat de l'Educació (BOE de 24.12.02) i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitàries.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià.  
ORDENE  
Únic  
L'extinció de l'autorització per cessament d'activitats docents, conformement als informes emesos, del centre docent privat que més avall s'indica.  
Denominació especifica del centre: Santa Teresita  
Domicili: ctra. Crevillent, km 3  
Localitat: Elx  
Província: Alacant  
Titular: Bisbat d'Orihuela-Alacant  
Codi: 66553512  
Ensenyaments Autoritzats: Educació Preescolar (Pàrvuls).  
Ensenyaments per als quals s'extingix l'autorització: Educació Preescolar (Pàrvuls).  
Disposició addicional única  
La dita extinció donarà lloc a la corresponent inscripció de baixa en el Registre de Centres Docents de la Comunitat Valenciana.  
Disposició final única  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.  
València, 10 de maig de 2006  
El conseller de Cultura, Educació i Esport  
ALEJANDRO FONT DE MORA TURÓN